**Zapisnik**

sa 3. sjednice Gradskog vijeća Grada Slunja održane dana 28. 07. 2025. godine u vijećnici.

Sjednicu je u 14,00 sati otvorio predsjednik Gradskog vijeća Jure Katić, pozdravio gradonačelnicu, vijećnike, predstavnike stručnih službi Grada, direktore ustanova, medije i građane koji prate sjednicu Vijeća.

**Aktualni sat**

**Željko Lustig** postavlja pitanje može li Grad Slunj pokrenuti postupak proglašenja elementarne nepogode - suše kod Karlovačke županije, jer je voće i povrće uslijed velike suše.

**Gradonačelnica Mirjana Puškarić** zahvaljuje na pitanju te predlaže da se vidi sa poljoprivrednicima da se oni, ukoliko su imali štete, obrate sa zahtjevima, u kojima bi naglasili konkretne štete na urodima. Ako takvih zahtjeva bude i oni budu zadovoljavali određene elemente, temeljem koji se može proglasiti elementarna nepogoda, Grad će pokrenuti traženje proglašenja elementarne štete od Županije. Naglašava da je već bilo takvih postupaka i prijašnjih godina, traženo je proglašenje i Županija je proglašavala nepogodu, ali u konačnici nije bilo rezultata, jer nije, prema zakonskim odredbama, bilo sve dovoljno utemeljeno na terenu.

**Željko Lustig** zahvaljuje na odgovoru i iskazuje nadu da su oni koji bi se trebali javiti ovo i čuli.

**Gradonačelnica** još naglašava da je to inače redovna situacija kad se proglašava krizna situacija, tada mora biti netko tko ima određenu štetu i mora postojati krizni element da bi se uopće mogao pokrenuti postupak.

**Hrvoje Paulić** ima dva praktična pitanja. Prvo je mora li biti ovakav način sjedenja na sjednicama Gradskog vijeća, odnosno može li se ova pozicija sjedenja promijeniti na način kakav je bio u prošlom sazivu, jer, naglašava, ovaj je način nespretan, ne može se prolaziti, niti se može izići.

**Gradonačelnica** pojašnjava da se radi o rasporedu sjedenja u Gradskoj vijećnici, koji je tako raspoređen radi čestih press-ica i sjednica sa predstavnicima ministarstava, kada je potrebno da se u pozadini nalaze zastave i paravan sa logom Grada Slunja. I smatra da je ovako preglednije, ali ako vijećnici inzistiraju na promjeni na način da to bude kao i na sjednicama u prošlom sazivu, može se o tome razmisliti i isto promijeniti.

**Hrvoje Paulić** postavlja drugo pitanje oko termina održavanja sjednica Gradskog vijeća, do sada je to gotovo uvijek bilo u 14 sati. Smatra da to vrijeme nije dobro, jer članovi Vijeća rade i ovo je usred radnog vremena. Predlaže da se sjednice održavaju ili ujutro, na početku radnog dana ili popodne, nakon radnog vremena.

**Gradonačelnica** razumije i uvažava mišljenje vijećnika Paulića, ističe da je drugima koji rade upravo ovaj termin, pred kraj radnog vremena, jednostavniji. Ovaj termin je već dugo kontinuiran i rezultat je ankete koja je rađena u prijašnjim mandatima, prema kojoj je dogovoren ovaj termin.

**Predsjednik Vijeća** predlaže da se ponovo provede anketa među vijećnicima.

Nakon završetka „Aktualnog sata“ predsjednik je konstatirao da sjednici prisustvuje 11 vijećnika i to: Jure Katić, Milenko Bosanac, Vesna Rendulić, Ivanka Magdić, Oliver Turkalj, Ivan Bogović, Karolina Jurčević, Damir Vuković, Marko Skukan, Hrvoje Paulić i Željko Lustig.

Ne nazoče: Marina Capan, Jelena Požega.

Pored vijećnika sjednici prisustvuju: Mirjana Puškarić – gradonačelnica, Zdenka Špelić – pročelnica Jedinstvenog upravnog odjela, Gordana Kovačević – ravnateljica Dječjeg vrtića Slunj, Dinko Puškarić – direktor VIK-a, Podružnice Slunj, Nikolina Paulić – direktorica KD LIPA d.o.o. Slunj, Jasmina Mrkonja – direktorica TZ Grada Slunja, Danijela Kusanić – direktorica Radio Slunja, Marija Lucić – ravnateljica GD Crvenog križa Slunj i Barbara Piršić – referent za informiranje.

Zapisničar: Dragoslava Cindrić.

Potom se prešlo na utvrđivanje dnevnog reda pa je predsjednik predložio dnevni red kakav su vijećnici dobili u pozivu i o istom otvorio raspravu.

Prijedloga za izmjenama i dopunama predloženog dnevnog reda nije bilo pa je predsjednik dao dnevni red na glasanje.

Glasalo je svih 11 vijećnika i predsjednik konstatira da je Gradsko vijeće jednoglasno za 3. sjednicu usvojilo ovaj

**Dnevni red**

1. Zaključak o usvajanju zapisnika s 2. sjednice Gradskog vijeća
2. Izvješće o radu Gradonačelnice za razdoblje 01.01.2025. do 30.06. 2025. godine
3. Razmatranje Godišnjeg izvješća o izvršenju financijskog plana Zajednice sportskih udruga Grada Slunja za 2024. godinu
4. Razmatranje Godišnjeg izvješća o izvršenju financijskog plana Knjižnice i čitaonice Slunj za 2024. godinu
5. Razmatranje Izvješća o radu i financijskog izvješća Komunalnog društva LIPA d.o.o. za 2024. godinu
6. Razmatranje Godišnjeg izvješća o izvršenju financijskog plana Pučkog otvorenog učilišta Slunj za 2024. godinu
7. Razmatranje Izvještaja o izvršenju financijskog plana Dječjeg vrtića Slunj za razdoblje 01.01.2024. do 31.12.2024. godine
8. Razmatranje Izvještaja o financijsko materijalnom poslovanju DVD-a Slunj za razdoblje 01.01.2024. - 31.12.2024. godine
9. Razmatranje Izvješća o radu Gradskog društva Crvenog križa Slunj za razdoblje od 01.01.2024. do 31.12.2024. godine
10. Razmatranje Financijskog izvješća tvrtke Radio Slunj d.o.o. za razdoblje 01.01.2024. - 31.12.2024. godine
11. Razmatranje Godišnjeg financijskog izvješća o izvršenju financijskog plana Vodovoda i kanalizacije d.o.o. Podružnice Slunj za 2024. godinu
12. Razmatranje Izvješća o izvršenju godišnjeg programa rada i financijskog plana Turističke zajednice Grada Slunja za 2024. godinu
13. Odluka o povećanju temeljnog kapitala Komunalnog društva LIPA d.o.o.
14. Odluka o izmjeni Programa građenja komunalne infrastrukture na području Grada Slunja u 2025. godini
15. Odluka o prodaji stanova u vlasništvu Grada u Ulici 14. domobranske pukovnije 5 i u Ulici kralja Zvonimira 17
16. Odluka o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Slunja
17. Prethodna suglasnost na visinu naknade za korištenje i rezervaciju grobnog mjesta na Katoličkom groblju Slunj (izuzev polja F), Pravoslavnom groblju Slunj, Nikšić, Cvitović i Lađevac (izuzev polja C i D)
18. **Zaključak o usvajanju zapisnika s 2. sjednice Gradskog vijeća**

Zapisnik s 2. sjednice Gradskog vijeća vijećnici su dobili u materijalima uz poziv.

Primjedbi na zapisnik nije bilo pa je predsjednik dao zapisnik na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Zapisnik sa 2. sjednice Gradskog vijeća održane dana 30. 06. 2025. godine.

1. **Izvješće o radu Gradonačelnice za razdoblje 01.01.2025. do 30.06.2025. godine**

Izvješće o radu Gradonačelnika za razdoblje 01.01.2025. do 30.06.2025. godine vijećnici su dobili u materijalima.

Na sjednici je **gradonačelnica** Mirjana Puškarić vezno uz izvješće o radu za razdoblje 01.01.2025. do 30.06.2025. godine naglasila veće projekte, programe i manifestacije koji su realizirani u razdoblju za koje se podnosi Izvješće:

“Završeni su radovi na izgradnji vodoopskrbnog cjevovoda za naselje Donje Taborište, dužine gotovo 2 km, vrijedni više od 400.000 €. U tijeku su izmjene i dopune Prostornog plana, nova katastarska izmjera u Cvitoviću je u realizaciji, a isto tako počinje u Nikšiću, završeni su radovi na rekonstrukciji i izgradnji sanitarne kanalizacije i vodovoda u Ulici Ivana Gorana Kovačića te je Županijska uprava za ceste presvukla ovu dionicu kao i kompletnu cestu kroz naselje Podmelnica novim slojem asfalta. U ožujku 2025. godine završeni su i radovi na uređenju Školske ulice, gdje je postavljena nova vodovodna cijev i presvlačena je novim asfaltnim slojem. Završeni su i radovi uređenja nerazvrstanih cesta po mjesnim odborima dužine cca 6 km, u svibnju su završeni radovi na dionici Furjan – Kosa u dužini od 6 km. Također je pripreman projekt izgradnje nogostupa uz D1 od naselja Nikšić do naselja Donje Taborište u dužini od cca 2,2 km za koji je u svibnju ove godine ishođena građevinske dozvola. Aktivno smo se uključili u projekt javnog linijskog prijevoza Karlovačke županije i ovom prilikom obaviještavam slušatelje koji nas prate da je u tijeku javno savjetovanje za organizaciju javnog linijskog prijevoza te apeliram da se uključe u javno savjetovanje, kako bi se što kvalitetnije posložile linije, s obzirom da bi javni linijski prijevoz trebao započeti 2026. godine, a za koji je Vlada RH namijenila sredstva u iznosu cca 6 milijuna eura, Karlovačka županija 700 tisuća eura, a gradovi i općine na području Karlovačke županije sufinancirati će razliku u iznosu 700 tisuća eura. Bitno je da se svi uključe, tako da kad linijski prijevoz krene da se autobusi ne voze prazni, nego da oni budu na pravcima prema potrebama naših građana.

Započeli smo i sa uređenjem vježbališta pored pumptrack staze u iznosu 45.000 eura. Uređenjem vježbališta površine 244 m2 postavit će se 12 novih sprava za vježbanje te klupe i sjenica. Na kupalištu na Korani uređen je dio platoa i nabavljen je novi, moderan, djelomično opremljen mobilni objekt koji je spojen na javnu infrastrukturu i u kojem su uvjeti pružanja uslužnih djelatnosti znatno kvalitetniji. Također je, na samom kupalištu, za starije osobe i sve koji se žele tamo kupati, uređen ulazak sa stepenicama, da mogu ući lakše u vodu. Dobili smo i projekat uređenja kupališta postavljanjem novih sprava na dječjem igralištu za što smo ostvarili potporu od 81.000 eura te je izabran i izvoditelj, tako da će se na jesen raditi dodatni sadržaji dječejeg igrališta na kupalištu. U Nikšiću je u potpunosti uređeno polivalentno igralište za nogomet, košarku, rukomet, odbojku i tenis te je ono i službeno otvoreno. U suradnji sa Karlovačkom županijom i Osnovnom školom Slunj pokrenut je projekt dogradnje škole i izgradnje novog vanjskog igrališta s ciljem stvaranja boljih uvjeta za učenike i nastavnike i cjelodnevnu nastavu, a i za sve one koji će koristiti te sadržaje i izvan nastavnog procesa. Također je završen i ciklus radionica, koje su projektom Ministarstva za demografiju realiziran: učenje talijanskog jezika, stjecanje informatičkog znanja i vještina, učenje tradicijskih pjesama i plesova, treniranje kickboxinga.

Tijekom ove godine nastavljene su aktivnosti od strane nadležnih ministarstva s ciljem realizacije projekta izgradnje podružnice Doma za starije osobe sv. Antun Karlovac, - ishodovana je građevinska dozvola. Pripremljena je i dokumentacija za izgradnju braniteljskog centra kao ustanove za trajnu skrb o braniteljima – u ovom trenutku je raspisan i natječaj za izvođače radova. U cilju unaprjeđenja hitne medicinske skrbi u Slunju, u zajedništvu sa Zavodom za hitnu medicinu Karlovačke županije, dobili smo novo, suvremeno vozilo hitne pomoći timu u Slunju, vrijedno 154 tisuće eura.

Što se tiče digitalizacije - implementacije digitalne i centralizirane prometne evidencije - postavljene su dvije PTZ kamere na pješački prijelaz u centru grada i raskrižju D1 – Ulica Rastoke. Njihovim postavljanjem omogućeno je praćenje prometa u stvarnom vremenu, brža reakcija nadležnih službi, bolje upravljanje prometom, s ciljem unapređenja sigurnosti svih sudionika u prometu, digitalizacije rada prometnog redarstva i stvaranja temelja za pametniji i održiviji prometni sustav. Također je uspostavljen u potpunosti GIS Slunj.

Što se tiče zaštite okoliša već je u dobroj mjeri realiziran projekt sanacije odlagališta otpada Pavlovac, koji je započeo u ožujku, a trebao bi biti okončan do kraja ove godine.

Tijekom 2025. godine potpisano je 20 ugovora o dodjeli bespovratnih potpora, od toga se 13 odnosi na poljoprivrednike**,** a 7 na poduzetnike**. Posebno veseli da su potporu dobila 4 mlada poduzetnika.**

Potpisan je i ugovor sa APN-om o prijenosu 2 nekretnina radi realizacije programa društveno poticanje stanogradnje te je APN raspisao poziv na kojem su izabrali projektanta i trenutno je u postupku projektiranja nova stambena zgrada po POS modelu za naše mlade. U prvoj polovici ove godine započela je i energetska obnova višestambene zgrade u Ulici 14. Domobranske pukovnije 7 i Ulici kralja Zvonimira 27.

Također je realiziran i niz manifestacija, a ono na što možemo biti ponosni i na čemu zahvaljujem svim našim ugostiteljskim djelatnicima i iznajmljivačima, je uvrštenje Grada Slunja, prema ocjeni Booking.com u ovoj godini, među najsrdačnije destinacije Hrvatske.“

Kako nije bilo pitanja niti rasprave, predsjednik je zaključio raspravu i dao Izvješće o radu Gradonačelnika za razdoblje 01.01.2025. do 30.06.2025. godine na usvajanje.

Glasalo je svih 11 vijećnika i predsjednik Gradskog vijeća konstatira da je Gradsko vijeće jednoglasno usvojilo Izvješće o radu Gradonačelnice za razdoblje 01.01.2025. do 30.06.2025. godine.

1. **Razmatranje Godišnjeg izvješća o izvršenju financijskog plana Zajednice sportskih udruga Grada Slunja za 2024. godinu**

Godišnje izvješće o izvršenju financijskog plana Zajednice sportskih udruga Grada Slunja za 2024. godinu vijećnici su dobili u materijalima.

U raspravu koju je po ovom izvješću otvorio predsjednik nitko se nije uključio pa je predsjednik zaključio raspravu i dao izvješće na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Godišnje izvješće o izvršenju financijskog plana Zajednice sportskih udruga Grada Slunja za 2024. godinu.

1. **Razmatranje Godišnjeg izvješća o izvršenju financijskog plana Knjižnice i čitaonice Slunj za 2024. godinu**

Godišnje izvješće o izvršenju financijskog plana Knjižnice i čitaonice Slunj za 2024. godinu vijećnici su dobili u materijalima.

U raspravu koju je po ovom izvješću otvorio predsjednik nitko se nije uključio pa je predsjednik zaključio raspravu i dao izvješće na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Godišnje izvješće o izvršenju financijskog plana Knjižnice i čitaonice Slunj za 2024. godinu.

1. **Razmatranje Izvješća o radu i financijskog izvješća Komunalnog društva LIPA d.o.o. za 2024. godinu**

Izvješće o radu i financijsko izvješće Komunalnog društva LIPA d.o.o. za 2024. godinu vijećnici su dobili uz poziv.

U raspravu koju je otvorio predsjednik nitko se nije uključio pa je predsjednik istu zaključio i dao Izvješće na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Izvješće o radu i financijsko izvješće Komunalnog društva LIPA d.o.o. Slunj za 2024. godinu.

1. **Razmatranje Godišnjeg izvješća o izvršenju financijskog plana Pučkog otvorenog učilišta Slunj za 2024. godinu**

Godišnje izvješće o izvršenju financijskog plana Pučkog otvorenog učilišta Slunj za 2024. godinu vijećnici su dobili u materijalima.

U raspravu koju je po ovom izvješću otvorio predsjednik nitko se nije uključio pa je predsjednik zaključio raspravu i dao izvješće na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Godišnje izvješće o izvršenju financijskog plana Pučkog otvorenog učilišta Slunj za 2024. godinu.

1. **Razmatranje Izvještaja o izvršenju financijskog plana Dječjeg vrtića Slunj za razdoblje 01.01.2024. do 31.12.2024. godine**

Izvještaj o izvršenju financijskog plana Dječjeg vrtića Slunj za razdoblje 01.01.2024. do 31.12.2024. godine vijećnici su dobili uz poziv.

Rasprava nije vođena pa je predsjednik istu zaključio i dao Izvještaj na glasanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Izvještaj o izvršenju financijskog plana Dječjeg vrtića Slunj za razdoblje 01.01.2024. do 31.12.2024. godine.

1. **Razmatranje Izvještaja o financijsko materijalnom poslovanju DVD-a za razdoblje 01.01.2024. - 31.12. 2024. godine**

Izvještaj o financijsko materijalnom poslovanju DVD-a Slunj za razdoblje 01.01.2024. - 31.12.2024. godine vijećnici su također dobili u materijalima uz poziv na sjednicu.

U raspravu koju je otvorio predsjednik nitko se nije uključio pa je rasprava zaključena nakon čega je predsjednik dao Izvještaj na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Izvještaj o financijsko materijalnom poslovanju DVD-a Slunj za razdoblje 01.01.2024. - 31.12.2024. godine.

1. **Razmatranje Izvješća o radu Gradskog društva Crvenog križa Slunj za razdoblje od 01. 01.2024. do 31.12. 2024. godine**

Izvješće o radu Gradskog društva Crvenog križa Slunj za razdoblje 01.01.2024. do 31.12.2024. godine vijećnici su dobili uz poziv.

Rasprava nije vođena pa je predsjednik dao Izvješće na usvajanje.

Predsjednik nakon glasanja konstatira da je glasalo svih 11 vijećnika i da je Gradsko vijeće jednoglasno usvojilo Izvješće o radu Gradskog društva Crvenog križa Slunj za razdoblje 01.01.2024 – 31.12.2024. godine.

1. **Razmatranje Financijskog izvješća tvrtke Radio Slunj d.o.o. za razdoblje 01.01.2024. - 31.12. 2024. godine**

Financijsko izvješće tvrtke Radio Slunj d.o.o za razdoblje 01.01.2024. - 31.12.2024. godine vijećnici su dobili uz poziv.

Za raspravu se nitko nije javio pa je predsjednik istu zaključio i potom dao Izvješće na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Financijsko izvješće tvrtke Radio Slunj d.o.o. za razdoblje 01.01.2024. - 31.12.2024. godine.

1. **Razmatranje Godišnjeg financijskog izvješća o izvršenju financijskog plana Vodovoda i kanalizacije d.o.o., Podružnice Slunj za 2024. godinu**

Godišnje financijsko izvješće o izvršenju financijskog plana Vodovoda i kanalizacije d.o.o., Podružnice Slunj za 2024. godinu vijećnicima je dano u materijalima.

Na sjednici nije bilo rasprave pa je predsjednik dao Izvješće na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Godišnje financijsko izvješće o izvršenju financijskog plana Vodovoda i kanalizacije d.o.o., Podružnice Slunj za 2024. godinu.

1. **Razmatranje Izvješća o izvršenju godišnjeg programa rada i financijskog plana Turističke zajednice Grada Slunja za 2024. godinu**

Izvješće o izvršenju godišnjeg programa rada i financijskog plana Turističke zajednice Grada Slunja za 2024. godinu vijećnicima je dano uz poziv.

Na sjednici nije vođena rasprava i predsjednik konstatira da Gradsko vijeće primilo na znanje Izvješće o izvršenju godišnjeg programa rada i financijskog plana Turističke zajednice Grada Slunja za 2024. godinu.

1. **Odluka o povećanju temeljnog kapitala Komunalnog društva LIPA d.o.o.**

Odluku o povećanju temeljnog kapitala Komunalnog društva LIPA d.o.o. vijećnici su dobili uz poziv.

Na sjednici nije vođena rasprava pa je predsjednik dao Odluku na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Odluku o povećanju temeljnog kapitala Komunalnog društva LIPA d.o.o.

1. **Odluka o izmjeni Programa građenja komunalne infrastrukture na području Grada Slunja u 2025. godini**

Odluku o izmjeni Programa građenja komunalne infrastrukture na području Grada Slunja u 2025. godini vijećnici su dobili uz poziv.

Na sjednici nije vođena rasprava pa je predsjednik dao Odluku na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno usvojilo Odluku o izmjeni Programa građenja komunalne infrastrukture na području Grada Slunja u 2025. godini.

1. **Odluka o prodaji stanova u vlasništvu Grada u Ulici 14. domobranske pukovnije 5 i u Ulici kralja Zvonimira 17**

Odluku o prodaji stanova u vlasništvu Grada u Ulici 14. domobranske pukovnije 5 i u Ulici kralja Zvonimira 17 vijećnici su dobili uz poziv.

Pročelnica Jedinstvenog upravnog odjela **Zdenka Špelić** moli da se u članku 2. , stavku koji glasi: Ukoliko za stan pristigne ponuda ponuditelja koji nema pravo na popust i ponuditelja koji ostvaruje pravo na popust, prihvatit će se…“, tu se mijenja tekst i on će glasiti „ponuda onog ponuditelja koji kupnjom stana rješava svoje pitanje.“, znači intencija je da se omogući te da se prioritet i prvenstvo da onima koji kupnjom rješavaju stambeno pitanje i time se na neki način ne daje i ne stavlja toliki naglasak na ponuđenu cijenu.

**Damir Vuković** pita da li najmoprimac koji se nalazi u jednom od stanova ima pravo prvokupa.

**Zdenka Špelić** odgovara da najmoprimac koji se nalazi u stanu ima pravo prvokupa.

Obzirom se nitko više nije uključio u raspravu predsjednik je dao Odluku na usvajanje, uz izmjenu koja je predložena.

Glasalo je svih 11 vijećnika i predsjednik konstatira da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o prodaji stanova u vlasništvu Grada u Ulici 14. domobranske pukovnije 5 i u Ulici kralja Zvonimira 17.

1. **Odluka o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Slunja**

Odluku o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Slunja vijećnici su dobili uz poziv.

U raspravu se uključio **Željko Lustig**, naglašava da nema ništa protiv predloženih članova Povjerenstva, nego ga zanima da li već nemamo imenovano Povjerenstvo.

**Zdenka Špelić** pojašnjava da smo imali imenovano Povjerenstvo, ali, kao što piše u obrazloženju, dio članstva Povjerenstva su članovi Gradskog vijeća i da je dosadašnjima istekao mandat, zbog prestanka članstva u Gradskom vijeću. Uvijek smo imali sva Povjerenstva vezana uz provedbu zakona o poljoprivrednom zemljištu i Programa za raspolaganje poljoprivrednim zemljištem.

**Željko Lustig** pojašnjava da ga je na pitanje ponukalo to što je Zakon iz 2018. godine, sa izmjenama u 2019. godini, itd., i smeta ga to što je poznato da je Ministarstvo poljoprivrede i tajnici u Ministarstvu poljoprivrede, od 12. mjeseca prošle godine, govorilo da će se anulirati Zakon i da ide u promjenu, i treba biti riješen u drugoj trećini ove godine. „To znači da će se ukidati sve mogućnosti lokalne uprave da učestvuje u bilo čemu oko raspolaganja državnim poljoprivrednim zemljištem, jer neke nisu dovoljno radile ili uopće nisu radile. Što znači, mi osnivamo Povjerenstvo, ljudi će se prihvatiti toga posla, a ne znamo da li će zakon zaživjeti ili neće, hoće li nas ministarstvo zbrisati.“

**Gradonačelnica Mirjana Puškarić** odgovara da je zakon, odnosno njegove izmjene, u najavi već duže vrijeme, a poslovi se moraju obavljati prema postojećem zakonu koji je na snazi. „Mi smo lokalna samouprava koja je u proteklom mandatu imala javni poziv i realizirala dodjelu poljoprivrednog zemljišta. Tu ima dosta posla, mi čekamo što će ministarstvo donijeti, a dok čekamo rukovodimo se starim, postojećim zakonom, a po njemu smo bili dužni, a zbog izmjena članova Gradskog vijeća, i zbog odlaska stručne osobe iz Grada, imenovati nove članove Povjerenstva. To ne znači da ćemo mi sutra ići u postupak, nego smo ga, sukladno zakonu i vremenskim rokovima dužni imenovati. Suglasni smo s vama, mi pratimo zakone Republike Hrvatske i kada dođe do izmjena, ponašat ćemo se sukladno obvezama iz zakona i ministarstva.“, ističe gradonačelnica.

Više se nitko nije uključio u raspravu pa je predsjednik dao Odluku na usvajanje.

Glasalo je svih 11 vijećnika i predsjednik konstatira da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Slunja).

1. **Prethodna suglasnost na visinu naknade za korištenje i rezervaciju grobnog mjesta na Katoličkom groblju Slunj (izuzev polja F), Pravoslavnom groblju Slunj, Nikšić, Cvitović i Lađevac (izuzev polja C i D)**

Prethodnu suglasnost na visinu naknade za korištenje i rezervaciju grobnog mjesta na Katoličkom groblju Slunj (izuzev polja F), Pravoslavnom groblju Slunj, Nikšić, Cvitović i Lađevac (izuzev polja C i D) vijećnici su dobili uz poziv.

**Hrvoje Paulić** traži pojašnjenje što znači rezervacija, znači li to da tim novcima kupujete to grobno mjesto ili to rezervirate pa ga placate tek onda kada vam ono treba.

**Direktorica Komunalnog društva LIPA d.o.o. Nikolina Paulić** objašnjava da se cjenik za rezervaciju grobnog mjesta odnosni samo na polje F na slunjskom groblju, koje je nova ploha te za Lađevac, polje B I C, gdje se također formira novo polje. “Ukoliko korisnik koji kupuje grobno mjesto želi grobno mjesto na tim poljima, može ga kupiti uz plaćanje rezervacije grobnog mjesta. U slučaju kada osoba umre i zakapa se na tom polju, tada obitelj ne treba platiti rezervaciju, nego samo grobno mjesto. Rezervacija predstavlja jedan tip nakande za kupnju grobnog mjesta, odnosno da se osigura dovoljno mjesta za potrebe ukopa, jer prema dosadašnjim pokazateljima puno ljudi želi osigurati grobno mjesto još za života. Mi kao uprava moramo osigurati dovoljan broj grobnih mjesta, onda je ova rezervacija zapravo uvećana naknada za one koji kupuju grobno mjesto za vrijeme života.”, objašnjava gospođa Paulić.

**Hrvoje Paulić** pita da li to znači da se unaprijed plaćena rezervacija umanjuje prilikom plaćanja grobnog mjesta.

**Nikolina Paulić** odgovara da se cijena ne umanjuje prilikom plaćanja grobnog mjesta, odnosno plaća se iznos za rezervaciju i iznos koji je određen za kupnju toga grobnog mjesta.

Rasprava dalje nije vođena pa je predsjednik dao Prethodnu suglasnost na usvajanje.

Glasalo je svih 11 vijećnika i predsjednik konstatira da je Gradsko vijeće jednoglasno donijelo Zaključak kojim se daje prethodna suglasnost na visinu naknade za korištenje i rezervaciju grobnog mjesta na Katoličkom groblju Slunj (izuzev polja F), Pravoslavnom groblju Slunj, Nikšić, Cvitović i Lađevac (izuzev polja C i D).

S ovom točkom iscrpljen je dnevni red sjednice i predsjednik zaključuje njen rad u 14,27 sati.

ZAPISNIK SASTAVILA: PREDSJEDNIK

 GRADSKOG VIJEĆA

Dragoslava Cindrić Jure Katić